Ağacda alma
Ağacda alma, dərrəm, sataram,
Xəlvətdə qalma, gəlləm, taparam.

Nəqarət:
Ay haray yar əlindən, 
O qara tellərindən.
Əgər izin versən, bala.
Öpərəm gözlərindən.

Bağlarda çiçək, dərrəm, sataram,
Bir üzü göyçək hardan taparam?

Bağlarda püstə, dərrəm, sataram,
Bir boyu bəstə hardan taparam?

Bağlarda xurma, dərrəm, sataram,
Bir saçıburma hardan taparam?

Mənbə 
Xalq mahnıları. Bakı,2014

 Azərbaycan xalq mahnıları sözləri